section_heading: O klubu
paragraph_text: Kuglački klub Željezničar je nastao kao kuglačka sekcija športskog društva "Željezničar", koje je djelovalo od 1964. godine. Športsko društvo je rasformirano a kuglački klub postaje samostalan, te je oformljen u veljači 1977. godine, ali do njegove službene registracije dolazi 1978. godine. Članovi kluba su bili pretežno djelatnici Željezničkog kolodvora Čakovec i Radionice željezničkih vozila Čakovec. <br> Do 1984. godine klub djeluje rekreativno, a tada se uključuju i u redovna ligaška natjecanja. Do Domovinskog rata klub se natjecao u "Međimurskoj ligi i "Ligi Zajednice općina Varaždin". <br> Pri klubu je od 1982. do 1990. djelovala i ženska sekcija. <br> Osamostaljenjem Hrvatske, 1992. godine, klub postaje članom ''"4. HKL - Sjever"'', koju odmah osvajaju. Klub narednih godina nastupa u sjevernim skupinama ''"3. HKL" i "2. HKL"''. 2009. godine uspijevaju ući u "Prvu hrvatsku ligu", u kojoj povremeno nastupaju.